Γιόσιπ Μίσιτς (ποδοσφαιριστής, 1994)

Ο **Γιόσιπ Μίσιτς** (*Josip Mišić,* 28 Ιουνίου 1994) είναι Κροάτης επαγγελματίας ποδοσφαιριστής, ο οποίος αγωνίζεται ως κεντρικός μέσος για την Ντιναμό Ζάγκρεμπ. 

## Σταδιοδρομία σε συλλόγους
Ο Μίσιτς αναδείχθηκε από την ακαδημία νέων της Όσιγιεκ και έκανε το επαγγελματικό ντεμπούτο του σε έναν προκριματικό αγώνα του Γιουρόπα Λιγκ εναντίον της Σάντα Κολόμα, σε νίκη με σκορ 3-1. Λίγο αργότερα, έκανε το ντεμπούτο του στην Πρβα Λίγκα, μπαίνοντας ως αλλαγή στο 14ο λεπτό της νίκης με 3-0 εναντίον της Ίντερ Ζάπρεσιτς, σημειώνοντας το πρώτο του γκολ στον ίδιο αγώνα στο 82ο λεπτό. 

Το Δεκέμβριο του 2014, παρά τις φήμες που τον συνέδεαν με τη Ντιναμό Ζάγκρεμπ, υπέγραψε συμβόλαιο 4,5 ετών με τη Ριέκα, με την οποία, το 2016-17, έκανε το νταμπλ, κερδίζοντας το πρωτάθλημα και το κύπελλο. Μετά από τρία επιτυχημένα χρόνια με τη Ριέκα, τον Ιανουάριο του 2018 μετακινήθηκε στη Σπόρτινγκ Λισαβόνας με συμβόλαιο 5,5 ετών, με κόστος μεταγραφής 3 εκ. ευρώ.  

Στις 15 Μαΐου 2018, ο Μίσιτς και αρκετοί συμπαίκτες του, συμπεριλαμβανομένων των προπονητών, τραυματίστηκαν μετά από επίθεση περίπου 50 υποστηρικτών της Σπόρτινγκ στο προπονητικό κέντρο του συλλόγου, αφού η ομάδα τερμάτισε τρίτη στην Πριμέιρα Λίγα και έχασε την πρόκριση στο Τσάμπιονς Λιγκ. Παρά την επίθεση, ο ίδιος και η υπόλοιπη ομάδα συμφώνησαν να παίξουν στον τελικό του Κυπέλλου Πορτογαλίας που ήταν προγραμματισμένος για το επόμενο Σαββατοκύριακο, όπου τελικά ηττήθηκαν από την Άβες. 

Στις 17 Ιανουαρίου 2019, ο ΠΑΟΚ ανακοίνωσε την απόκτηση του Μίσιτς από τη Σπόρτινγκ Λισαβόνας με δανεισμό, μέχρι τον Ιούνιο του 2020, με δυνατότητα μόνιμης αγοράς του. Στην ομάδα της Θεσσαλονίκης πήρε ευκαιρίες στο πρώτο εξάμηνο του δανεισμού του, ωστόσο δεν αποτελούσε πρώτη επιλογή για την βασική ενδεκάδα. Στο φινάλε της σεζόν κατέκτησε τόσο το πρωτάθλημα όσο και το κύπελλο κάνοντας το νταμπλ με την ομάδα του ΠΑΟΚ.

Στις 19 Οκτωβρίου 2020, ο Μίσιτς εντάχθηκε με δανεισμό 1,5 έτους στη Ντιναμό Ζάγκρεμπ από τη Σπόρτινγκ Λισαβόνας. Με την λήξη του δανεισμού του, η ομάδα από την Κροατία προχώρησε στην αγορά του παίκτη. Τα επόμενα χρόνια, ο Μίσιτς αποτέλεσε βασικό παίκτη της ομάδας και έφτασε στην κατάκτηση 4 πρωταθλημάτων, 2 κυπέλλων και 2 Σούπερ Καπ. Το 2025, ανανέωσε το συμβόλαιό του με την ομάδα από την Κροατία μέχρι το 2029.

## Διεθνής σταδιοδρομία
Έχει υπάρξει διεθνής με τις «μικρές» Εθνικές ομάδες της Κροατίας (U18, U19 και U21). 

Στις 11 Ιανουαρίου 2017, έκανε το ντεμπούτο του με την Εθνική Κροατίας σε ένα φιλικό αγώνα εναντίον της Χιλής. 

## Στατιστικά σταδιοδρομίας

## Διακρίσεις
**Ριέκα** 

* Πρβα Λίγκα: **1** 2016-17 
* Κύπελλο Κροατίας: **1** 2016-17 

**ΠΑΟΚ** 

* Σούπερλιγκ: **1** 2018-19 
* Κύπελλο Ελλάδας: **1** 2018-19

**Ντιναμό Ζάγκρεμπ**
* Πρβα Λίγκα: **4** 2020-21, 2021-22, 2022-23, 2023-24
* Κύπελλο Κροατίας: **2** 2020-21, 2023-24
* Σούπερ Καπ Κροατίας: **2** 2022-23, 2023-24

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com 

Κατηγορία:Κροάτες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές Σπέτσια Κάλτσιο 1906
Κατηγορία:Ποδοσφαιριστές Σέριε Β
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντιναμό Ζάγκρεμπ